Recueil général et complet des fabliaux des 13e et 14e siècles/De Guillaume au faucon
# Recueil général et complet des fabliaux des 13e et 14e siècles/De Guillaume au faucon

### xxxv DE GUILLAUME AU FAUCON.

﻿Il n’en doit nule entrelaisser Q ui d’aventure velt traiter,

Il n’en doit nule entrelaisser

Qui bonne soit à raconter : Or en vorrai d’une palier.

Jadis estoit .i. damoiseax

Qui molt estoit cointes et beax ; Li valiez ot à non Guillaumes.

Cerchier péust-on .xx. réalmes

Ainz c’on péust trover si gent,

Et n’estoit molt de haute gent.

Il n’estoit mie chevaliers ; Valiez estoit .Vii. anz entiers

Avoit .i. chastelain servi ; Encor ne li avoit meri

Li service qu’il li faisoit : Por avoir armes le servoit.

Li vallez n’avoit nul talent

D’avoir armes hastivement ; Si vos dirai raison por qoi : Amors l’avoit mis en effroi ;

